Do it yourself eller gør-det-selv er blevet rigtig populært. Hvis du gerne vil udføre arbejdet selv, er det særligt vigtigt at vide, at forberedelsen kan være afgørende for dit endelige resultat. Forberedelsen har stor betydning for, om du får et tilfredsstillende resultat, eller om du må male om igen kort tid efter. Når du kaster dig ud i et DIY-malerprojekt, er det en fordel, hvis du er fortrolig med processen, så der ikke opstår problemer på vejen. Du kan også altid kontakte et professionelt malerfirma, hvis du har brug for gode råd. De står altid klar til at guide dig.
Inden du går i gang med selve malingen, er det naturligvis vigtigt at fjerne alt fra væggene (billeder, spejle ect.). Dæk alle møblerne i rummet, så de ikke bliver beskadiget i malingen. Det er en god idé, hvis du rengør væggene for snavs og skidt, så du får et flot maler resultat. Derudover kan du med fordel også kigge efter eventuelle skader på væggene. Er der ujævnheder, kan du glatte overfladen med skrabning eller slibning. Påfør til sidst en primer, inden du går i gang med at male. Selvom forberedelsen kan tage tid, er den afgjort det hele værd.